als_Latn dik_Latn sag_Latn
Diskutime mbi masat për një internet të sigurt në 'Ditën Ndërkombëtare të Internetit'
Në kuadër të 'Ditës Ndërkombëtare të Internetit' u organizua forumi kombëtar me temë "Interneti që duam". Ky forum u organizua nga Ministrja për Inovacionin dhe Administratën Publike znj. Milena Harito në bashkëpunim me World Vision.
Të ftuar në këtë aktivitet ishin përfaqësues të Agjencisë Shtetërorë për Mbrojtjen e fëmijëve, Ministrisë së Arsimit, Drejtorisë se Përgjithshëm të Policisë, kompanisë ALBtelecom dhe operatorëve të tjerë që ofrojnë shërbim interneti në Shqipëri Sektori i Krimit Kibernetik, institucione publike dhe private, organizata të shoqërisë civile, psikologë, prindër dhe fëmijë.
Në këtë forum, ku u diskutua mbi mënyrat dhe masat për një internet të sigurt,
kompania ALBtelecom u përfaqësua nga Zj. Ledina Ferhati, e cila bëri një prezantim të politikës së kësaj kompanie për internetin e sigurt. Ajo nënvizoi se ALBtelecom është në përpjekje të vazhdueshme për ndërgjegjësimin e prindërve, mësuesve dhe vetë fëmijëve e adoleshentëve lidhur me përdorim sa më të dobishëm të internetit.
Ndërkohë, ministrja Harito përmendi historitë e fëmijëve dhe studimet e bëra nga World Vision, duke nënvizuar se nevojitet punë nga të gjitha palët për të pasur një përdorim të sigurt të internetit dhe për të ruajtur fëmijët nga ekspozimi i pa kontrolluar dhe i rrezikshëm në rrjet.
"Për këto arsye kemi bërë efektive Agjencinë Kombëtare të Sigurisë Kibernetile e cila ka një rol koordinues për të nxjerrë gjithë problematikat që hasen si dhe për të parashikuar masat që duhen marrë", theksoi Harito.
"ALBtelecom dhe Eagle Mobile është një kompani që e ka trajtuar termin 'Internet i Sigurt', jo vetëm brenda kufijve teknik të Teknologjisë së Informacionit, por e ka trajtuar më tepër në dimensione sociale, duke i kushtuar një rëndësi të veçantë dhe duke e caktuar edhe prioritet social të vitit 2013. Procesi i ndërgjegjësimit të aktorëve kryesore duhet të mos ndalë. Ndërgjegjësimi mund të jetë edhe faza me e vështirë e këtij procesi, por bashkëpunimi i të gjithë operatorëve duke zbatuar platforma të përbashkëta dhe aktorëve te përfshirë në këtë proces, patjetër do të sjellë frytet e veta" është shprehur Ferhati.
als_Latn als_Latn als_Latn als_Latn als_Latn als_Latn als_Latn als_Latn